*Tämä artikkeli kertoo piispasta. John von Neumann oli matemaatikko ja tietojenkäsittelytieteilijä.*

**John Nepomucene Neumann** (myös **Giovanni Nepomuceno Neumann** tai **Jan Nepomucký Neumann**; 28. maaliskuuta 1811 Prachititz, Böömi – 5. tammikuuta 1860 Philadelphia, Pennsylvania, Yhdysvallat) oli redemptoristi, katekismusten kirjoittaja, kirkkojen rakennuttaja, Pennsylvanian Philadelphian piispa ja sairaiden lasten sekä maahanmuuttajien suojeluspyhimys.

Neumann vihittiin papiksi 25. kesäkuuta 1836 New Yorkissa. Paavi Pius IX vihki hänet Philadelphian piispaksi 28. maaliskuuta 1852. Hän eli seuraavien viiden paavin kausien aikana: Pius VII (1800–1823), Leo XII (1823–1829), Pius VIII (1829–1830), Gregorius XVI (1831-1846) ja Pius IX (1846-1878). Paavi Benedictus XV julisti hänet kunnianarvoisaksi 11. joulukuuta 1921, paavi Paavali VI julisti hänet autuaaksi 13. lokakuuta 1964 Roomassa ja pyhimykseksi 19. kesäkuuta 1977. Hänen muistopäiväänsä vietetään 5. tammikuuta. Hän oli katolisesta perheestä, ja hänellä oli neljä sisarta ja veli. Hän on ensimmäinen amerikkalainen mies ja ensimmäinen amerikkalainen piispa, joka on kanonisoitu.

Elämä
-----

28. maaliskuuta 1811 Prachatitzissa syntyneen John Neumannin vanhemmat olivat saksalainen tehtaanomistaja Philip Neumann ja tšekkiläinen Agnes Neumann. Hän oli kolmas kuudesta lapsesta, ja hänellä oli neljä sisarta ja veli. Hänen lapsuudenkotinsa oli kaksikielinen. Neumann opiskeli Prahan yliopistossa, oli huomattava oppinut, astui uskonnolliseen elämään ja sai teologiset opintonsa valmiiksi 1833, mutta häntä ei vihitty papiksi, koska pappeja oli hiippakunnassa liikaa. Hän otti yhteyttä piispoihin ympäri Eurooppaa, mutta minnekään ei haluttu lisää pappeja. Isä Frederic Baragan kirjeet inspiroivat Neumannia lähtemään töihin Amerikkaan. Hän saapui New Yorkiin ja sai pappisvihkimyksen 25. kesäkuuta 1836. Hänet lähetettiin työskentelemään saksalaisten maahanmuuttajaperheiden keskuuteen Niagara Fallsin Williamsvilleen, ja hän teki neljä vuotta töitä Buffalo-Rochesterin alueella. Hän liittyi redemptoristeihin 1842, ja kymmenen vuotta myöhemmin 1852 hänet vihittiin Philadelphian piispaksi arkkipiispa Francis Kenrickin ehdotuksesta. Neumann rakennutti 50 kirkkoa, aloitti katedraalin rakennuttamisen, avasi lähes sata koulua, seurakuntakoulujen opiskelijamäärä kasvoi 500:sta 9 000:een, hän kirjoitti sanomalehtiartikkeleja, kaksi katekismusta ja muutamia kirjoja saksaksi.

Neumann kuoli 49-vuotiaana 5. tammikuuta 1860 sydänkohtaukseen Philadelphiassa Vine Streetillä ennen kuin hänet ehdittiin saada sairaalaan. Hänet on omasta pyynnöstään haudattu Pyhän Pietarin redemptoristikirkkoon Philadelphiaan.

Pyhän John Neumannin maalliset jäännökset.

Lähteet
-------

1. 1 2 3 4 5 6 7 8 9 10 11  Saint John Nepomucene Neumann *CatholicSaints.Info*.  10.1.2009. Viitattu 16.3.2019. (englanniksi)
2. 1 2 3  sveti Janez Nepomuk Neumann – škof *svetniki.org*.  4.1.2013. Viitattu 16.3.2019. (sloveeniksi)
3. 1 2  About St. John Neumann, The National Shrine of St. John Neumann *stjohnneumann.org*. Viitattu 16.3.2019. (englanniksi)
4. ↑  Saint John Neumann | Biography, Legacy, & Facts *Encyclopedia Britannica*. Viitattu 16.3.2019. (englanniksi)
5. ↑  Bishop St. John Nepomucene Neumann Catholic-Hierarchy *www.catholic-hierarchy.org*. Viitattu 16.3.2019. (englanniksi)
6. ↑  Catholic Encyclopedia: List of Popes *newadvent.org*. Viitattu 16.3.2019. (englanniksi)
7. 1 2 3  Den hellige Johannes Nepomuk Neumann (1811–1860) *Den katolske kirke*. Viitattu 16.3.2019. (norjaksi)
8. 1 2 3  St. John Nepomucene Neumann – Saints & Angels *Catholic Online*. Viitattu 16.3.2019. (englanniksi)
9. ↑  St. John Neumann – Saints & Angels *Catholic Online*. Viitattu 16.3.2019. (englanniksi)
10. ↑  San Giovanni Nepomuceno Neumann su santiebeati.it *Santiebeati.it*. Viitattu 16.3.2019. (italiaksi)

Aiheesta muualla
----------------

* Kuvia tai muita tiedostoja aiheesta **John Neumann** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |